آذربایجان ساوونما باخانلیغی، سون ۲۴ ساعات ایچینده آذربایجان اوردوسو مؤوضعلرینه ارمنیستان سلاحلی بیرلیکلری طرفیندن ۱۲ دفعه آتیش ائدیلدیگینی آچیقلادی.
باخانلیقدان وئریله‌ن آچیقلامادا، سرحدین کلبجر و لاچین بؤلگه‌لری ایستیقامتینده یئرلشه‌ن مؤوضعلرین، باسارگئچر ویلایتینین نریمان‌لی و زرکند یاشاییش منطقه‌لرینده‌کی ارمنیستان مؤوضعلریندن ۳ دفعه آتیش آلتینا آلیندیغی بیلدیریلدی.
آچیقلامادا، روس عنصورلارینین گئچیجی اولاراق یئرلشدیگی آذربایجان تورپاقلاریندا اولان یاسادیشی ارمنی سلاحلی بیرلیکلری طرفیندن آذربایجان اوردوسونون آغدام، خوجاوند و خوجالی ائللری ایستیقامتینده‌کی مؤوضعلرینی ۹ دفعه آتیش ائدیلدیگی بیلدیریلدی.
آذربایجان اوردوسوندا جان‌ و تجهیزات ایتکیسی اولمادیغینین بیلدیریلدیگی آچیقلاما‌دا، آذربایجان عسگرلرینین قارشیلیق آتیشی ائتدیگی ایفاده ائدیلدی.
